संस्था प्रधान को एपीओ करने पर स्कूल में तालाबंदी
खोजावासके राजकीय उच्च प्राथमिक विद्यालय में गुरुवार को ग्रामीणों ने ताला लगाकर विरोध जताया। ग्रामीणों के मुताबिक जिला शिक्षा अधिकारी ने संस्था प्रधान सांवरमल सैनी को बोर्ड परीक्षा को लेकर एपीओ कर दिया। ग्रामीणों एवं स्कूल के बच्चों ने विद्यालय को ताला लगाकर विरोध जताया एवं जमकर नारेबाजी की। मौके पर पहुंचे नवलगढ़ एबीईईओ उम्मेदसिंह महला ने ग्रामीणों को समझाइश की मगर वे नहीं माने। जनप्रतिनिधि ओमेंद्र चारण राजेश दूत ने नवलगढ़ बीईईओ से फोन पर बातचीत कर एपीओ आदेश निरस्त कराने की स्थिति में ताला खोलने की जानकारी दी। बीईईओ के आश्वासन पर ग्रामीणों ने स्कूल का ताला खोला। विरोध जताने वालों में गंगाधर सिंह, खमाण सिंह, ललित कुमार, पालाराम, करणीराम, हेतराम, बाबूलाल, ख्यालीराम, बीरबलराम, महावीर प्रसाद, जीताराम, झाबरमल, केशरदेव आदि शामिल थे।
खिरोड़. आक्रोशित ग्रामीणों को समझाइश करते एबीईओ जनप्रतिनिधि।
hin_Deva hin_Deva hin_Deva